**ZNANJE**

**Element vrednovanja:** individualna ili skupna provjera znanja i ostvarenosti odgojno-obrazovnih ishoda kroz vrednovanje naučenoga.

|  |  |
| --- | --- |
| **OCJENA:** | Učenik/-ca: |
| **ODLIČAN (5)** | * samostalno izlaže nastavno gradivo, daje konkretan odgovor na postavljeno pitanje bez dodatnih potpitanja, * povezuje činjenice i sadržaje, iznosi ih sigurno, * logički povezuje i zaključuje, * sadržaje može povezivati s drugim predmetima i svagdašnjicom i aktualizirati ih, * poznaje i samostalno tumači ključne pojmove. |
| **VRLO DOBAR (4)** | * ima znanje, ali mu je potrebna mala pomoć u izlaganju, pokazuje nesigurnost, * pokatkad je potrebno postaviti potpitanja, * razumije i tumači ključne pojmove, ali ih ne može samostalno povezivati s drugim predmetima ili ranije usvojenim sadržajima, * definira i izdvaja barem jednu poruku cjelokupnog sadržaja. |
| **DOBAR (3)** | * reproducira znanje uz pomoć konkretnih pitanja i potpitanja, * uglavnom ne izlaže samostalno, niti objašnjava, * prepoznaje ključne pojmove, ali ih definira vrlo površno, * zna nepotpuno i neutvrđeno, * nema kontinuitet u usvajanju sadržaja. |
| **DOVOLJAN (2)** | * nabraja ključne pojmove na razini prisjećanja, bez razumijevanja i ne može ih definirati, * odgovara uz pomoć potpitanja i uz navođenje na odgovor, * ne povezuje sadržaje, * ne može aktualizirati sadržaje. |
| **NEDOVOLJAN (1)** | * ne daje odgovor niti uz pomoć, * ne prepoznaje osnovne sadržaje, * niti zna nabrojiti niti imenovati osnovne sadržaje, * odbija odgovarati (osobito nakon dogovora oko toga). |

**Vrednovanje za učenje kroz pisanu provjeru:**

**odličan (5): 86 do 100 %**

**vrlo dobar (4): 70 – 85 %**

**dobar (3): 54 – 69 %**

**dovoljan (2): ispod 53 %**

**ZAKLJUČNA OCJENA**

**Srednja ocjena (aritmetička sredina).**

**STVARALAČKO IZRAŽAVANJE**

**Elementi vrednovanja: usmeno izražavanje, pisano izražavanje** - esej, sastavak, intervju, **likovno izražavanje** – strip, plakat, ilustracija, grafički prikaz, **scensko izražavanje** – dramske igre i tehnike, **glazbeno izražavanje**, **digitalno izražavanje** – istraživanje, prikupljanje podataka, izrada dig. sadržaja.

|  |  |
| --- | --- |
| **OCJENA:** | Učenik/-ca: |
| **ODLIČAN (5)** | * stečeno znanje prezentira kroz različite oblike SI. Pri tome se ističe kreativnošću, inovativnošću, sposobnošću interpretacije i asociranja, * uspijeva upotpunjavati, sažimati i uspoređivati stečeno znanje kroz elemente SI, * u radu samostalno se koristi raznovrsnim medijima, * samoinicijativno se uključuje u sve oblike stvaralačkog izražavanja. |
| **VRLO DOBAR (4)** | * samostalan je i korektan u raznim oblicima SI, * kroz razne elemente SI uspijeva izraziti i prikazati stečeno znanje, ali pokazuje određenu nesigurnost i potrebna mu je mala podrška i usmjerenje u radu, * u stanju je poistovjetiti se s glavnim likom teksta, te prepoznaje i prikazuje temeljne karakteristike likova |
| **DOBAR (3)** | * bez poticaja ne može samostalno interpretirati sadržaje kroz elemente SI, * u SI učenik uspijeva razvrstati određene pojmove, ali ih bez poticaja ne može samostalno proširiti, predvidjeti i povezivati i opisati, * ne ulaže dovoljno truda. |
| **DOVOLJAN (2)** | * potrebna je stalna pomoć i poticaj da uspije ponoviti i kroz elemente SI odrediti i prepoznati osnove sadržaja, * samo ponekad brine o kvaliteti svog rada, * kroz elemente SI ne uspijeva do kraja definirati ključne pojmove te ih koristi na razini prisjećanja, * teško se uživljava u likove i radnju, te ih teško i prikazuje kroz SI. |
| **NEDOVOLJAN (1)** | * ne sudjeluje, ne pokazuje interes i ne ulaže nikakav trud u SI, * odbija bilo kakvu pomoć i suradnju, ne želi sudjelovati u SI. |

**KULTURA MEĐUSOBNE KOMUNIKACIJE**

**Elementi vrednovanja:** odnos prema drugima, (učenicima, djelatnicima i gostima škole…), odnos prema obvezama, predmetu.

|  |  |
| --- | --- |
| **OCJENA:** | Učenik/-ca: |
| **ODLIČAN (5)** | * s puno pažnje i poštovanja odnosi se prema učenicima u razredu i školi, * nenametljivo nudi pomoć učenicima koji teže rješavaju postavljene zadatke, * pravedan je te se zalaže za pomirbu i toleranciju, * prema djelatnicima škole iskazuje odnos poštovanja te i druge potiče na kvalitetnije ponašanje, * razlikuje profano od svetog te se s poštovanjem odnosi prema vjeronaučnim sadržajima, * za vrijeme molitve vidljiv je poseban odnos koji njeguje prema Bogu te stav poniznosti i povjerenja, * redovito nosi pribor te brine o svim aspektima svoga rada i ponašanja. |
| **VRLO DOBAR (4)** | * povremeno ne poštuje mišljenje ostalih učenika, * ponekad ne pokazuje dovoljno poštovanja prema djelatnicima škole, gostima škole i učenicima, * ponekad ne primjenjuje svoje znanje o lijepom ponašanju u komunikaciji s drugima, * ponekad glasno i neumjesno komentira. |
| **DOBAR (3)** | * prema učenicima povremeno reagira neprimjereno, * povremeno se odnosi s dovoljno poštovanja prema molitvi i ostalim specifičnim vjeronaučnim sadržajima, * odnos prema vjeronaučnim sadržajima nije uvijek pozitivan, * često ga treba poimenično prozvati i zamoliti da prati rad, sudjeluje u njemu i pristojno se ponaša, * ne koristi odmor za jelo i higijenske potrebe već to čini usred nastave, * bez dozvole koristi mobitel za vrijeme nastave, * radi nered u učionici i ne želi ga pospremiti, * učestalo je opominjan za isti stil neprimjerenog ponašanja, * ne poštuje dogovorena pravila. |
| **DOVOLJAN (2)** | * nema usvojenu kulturu ponašanja prema školskom inventaru (lupanje vratima, šaranje klupe, nezbrinjavanje žvakače gume, prezuvanje i odlaganje obuće i odjeće), * rijetko sudjeluje u trenucima molitve ili ju češće ometa, * rijetko je spreman pomoći učenicima sa smanjenim sposobnostima, * nije spreman ispričati se u slučaju pogreške, * dijeli neprimjerene sadržaje putem mobitela. |
| **NEDOVOLJAN (1)** | * koristi neprimjerene riječi (psovke), kako na satu vjeronauka tako i u ostalim prostorima škole, * nasilan je prema bližnjima u svome okruženju, fizički ili verbalno, * dijeli neprihvatljive sadržaje putem mobitela. |